Նախագիծ 7

Ո Ր Ո Շ ՈՒ Մ

«\_\_\_\_ » \_\_\_\_\_\_\_\_\_\_\_\_\_ 2020 թվականի N \_\_\_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՆՇԱՐԺ ԳՈՒՅՔԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ**

Ղեկավարվելով«Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, համաձայն Հայաստանի Հանրապետության քաղաքացիական օրենսգրքի 36-րդ գլխի դրույթների, հաշվի առնելով անհատ ձեռնարկատեր Նորա Արարատի Ավագյանի դիմումը և համայնքի ղեկավարի առաջարկությունը, ***համայնքի ավագանին որոշում  է.***

1. Հայաստանի Հանրապետության Սյունիքի մարզ, Կապան համայնք, գյուղ Ծավ, Ն. Շիշկերտ թաղամաս, 3-րդ փողոց 24 հասցեում գտնվող՝ համայնքային սեփականություն հանդիսացող հասարակական նպատակային նշանակության շինության՝ ակումբի (անշարժ գույքի սեփականության իրավունքի վկայական՝ 2271180) 114.8քմ մակերեսով տարածքը 3 (երեք) տարի ժամկետով, անհատույց օգտագործման իրավունքով տրամադրել անհատ ձեռնարկատեր Նորա Արարատի Ավագյանին՝ ձեռնարկատիրական գործունեությամբ զբաղվելու նպատակով։

2. Համայնքի ղեկավարին՝ սույն որոշման առաջին կետում նշված համայնքային սեփականություն հանդիսացող անշարժ գույքը սույն որոշմամբ և սահմանված պայմաններով օգտագործման տրամադրել անհատ ձեռնարկատեր Նորա Արարատի Ավագյանին։

**ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Որոշման նախագծի ընդունման անհրաժեշտությունը կայանում է նրանում, որ անհատ ձեռնարկատեր Նորա Արարատի Ավագյանի ձեռնարկատիրական գործունեության արդյունքում արտադրված հացի և հացաբուլկեղենի մի մասը  անհատույց տրամադրվելու է Ծավի գյուղի նախադպրոցական ուսումնական հաստատությունը և գյուղի կարիքավոր ընտանիքներին, հետևաբար անհրաժեշտ է համայնքային սեփականություն հանդիսացող գույքը անհատույց օգտագործման իրավունքով տրամադրել անհատ ձեռնարկատեր Նորա Արարատի Ավագյանին։

**ՏԵՂԵԿԱՆՔ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքային սեփականություն հանդիսացող գույքը անհատույց օգտագործման իրավունքով տրամադրելու մասին համայնքի ավագանու որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում և նվազեցում չի նախատեսվում։